Zebrene
Zebrene (vanasti ka Reņģe) on küla (vidējciems) Lätis Dobele piirkonnas, Zebrene valla halduskeskus. Küla asub valla keskosas merepinnast 105 meetri kõrgusel Bērze jõe kaldal, asudes piirkonna keskusest Dobelest 30 ja Riiast 93 kilomeetri kaugusel. Zebrenes on raamatukogu. Asula kujunes endise Reņģe mõisa (Rengehof) keskuse juurde. Mõisas on sündinud Vene diplomaat Johann Albrecht von Korff. Reņģe nime kandis asula aastani 1920. Asula hakkas kasvama II maailmasõja järgsetel aastatel, mil seal asusid külanõukogu keskus ja Zebrene sovhoosi keskasula. Aastal 2022 oli külas 237 elanikku.